**MEGÁLLAPODÁS**

amely létrejött egyrészről **Budapest Főváros VII. kerület Erzsébetváros Önkormányzata** (székhely: 1073 Budapest, VII. Erzsébet körút 6., adószám: 15735708-2-42, képviseli: **Vattamány Zsolt polgármester**),(a továbbiakban: **Önkormányzat**)

másrészről a **SORTIMENTS Bt.** (székhely: 1122 Budapest, Székács u. 26. fsz. 3., cégjegyzékszám: Cg. 01-06-753932, adószám: 21484690-1-43, statisztikai számjel: 21484690-4764-212-01, képviseli: **Jankovits Tiborné ügyvezető**), (a továbbiakban: **Sortiments Bt.**) között, a mai napon az alábbiak szerint:

**1.**

**Önkormányzat** megrendeli, **Sortiments Bt.** elvállalja a 34394 hrsz-ú, természetben az Akácfa u. 9/B. sz. alatti társasházi lakóépület Akácfa u. 11. sz. alatti társasház felé néző tűzfalszakaszának megújítását a 2013. március 28. napján megkötött együttműködési megállapodás 2. a.) és 4. pontja alapján. A Sortiments Bt. a tűzfalszakasz megújítása keretén belül létrehozza az elfogadott látványtervnek megfelelő falfestményt, elvégezve a falfestmény elkészítéséhez szükséges előkészítő munkálatokat is (a falfelület állványozása, a lepergő vakolat eltávolítása, a falfelület vakolása és fixáló anyaggal történő alapozása).

**2.**

**Sortiments Bt.** a szerződést 2015. július 30. napjáig köteles teljesíteni. **A Bt.** előteljesítésre és 50% előlegre jogosult.

Az előleg összegéről a szerződés aláírását követő 10 napon belül előleg bekérőt állíthat ki. Az előleg bekérő alapján a szerződés aláírását követő 15 napon belül az Önkormányzat átutalja az előleg összegét. A befolyt előleg összegéről köteles előleg számlát kibocsátani.

**3.**

A díj – jelen szerződés mellékletében szereplő tételes árajánlat alapján -  **3.450.000 Ft + ÁFA,** azaz **hárommillió-négyszáztötven- ezer** **forint + ÁFA,** amely összegről **Sortiments Bt.** végszámlát állít ki. A végszámla összegéből el kell számolni az előleg összegét. Az Önkormányzat a Sortiments Bt. szerződésszerű teljesítését követően benyújtott végszámlája alapján, a számla kézhezvételétől számított 15 napon belül, a **Sortiments Bt.** ERSTE Bank Hungary Zrt.-nél vezetett 11600006-00000000-41607738 számú bankszámlájára történő átutalással teljesít.

A szerződés szerinti teljesítést az Önkormányzat részéről dr. Hajdu Kitti kabinetvezető igazolja. Az igazolás alapján kiállított végszámlát/vagy a teljesítés igazolt végszámla kerül kiegyenlítésre.

**4.**

**Kapcsolattartó személyek:**

**Önkormányzat** részéről: **Grózáné Burka Éva** Budapest Főváros VII. kerület Erzsébetváros Önkormányzata Képviselő-testülete Polgármesteri Hivatala Polgármesteri Kabinetének pénzügyi és kerületfejlesztési referense

Telefonszáma : 06-1-462-3264;

Faxszáma : 06-1-462-3279;

E-mail címe : burka.eva@erzsebetvaros.hu

**Sortiments Bt.** részéről: : Jankovits Barnabás

Telefonszáma: : 06-30-688-27-35

E-mail címe : [neopaint@gmail.com](mailto:neopaint@gmail.com)

**5.**

A Önkormányzat a szerződéssel kapcsolatban rendelkezésre bocsátott, jogi oltalomban részesíthető szellemi alkotás tekintetében a továbbiakban szabadon rendelkezik.

Sortiments Bt.-t jelen szerződés tárgyát képező egyedi műalkotás vonatkozásában a hatályos jogszabályok szerinti szerzői jogok illetik meg azzal, hogy jelen szerződés aláírásával hozzájárulását adja ahhoz, hogy Önkormányzat az elkészült jelen szerződés szerinti alkotást esetleges később felmerülő városképi, gazdasági vagy egyéb felmerülő okból eltávolítsa.

A szerzői jogról szóló 1999. évi LXXVI. törvény (a továbbiakban: Szjt.) 9. § (6) bekezdése és V. fejezete alapján az Önkormányzat a szerződés teljesítése során keletkezett, szerzői jogi védelem alá eső alkotással kapcsolatban határozatlan idejű, korlátlan és kizárólagos felhasználási jogot szerez az átruházható szerzői jogok vonatkozásában, mely magában foglalja az Szjt. 46. §. szerinti harmadik személyre átruházhatóság jogát, valamint az Szjt. 47. § szerinti – a mű átdolgozhatóságához és a mű többszörözéséhez való - felhasználási jogosultságot is.

Sortiments Bt. kijelenti, hogy lemond a vagyoni felhasználási jogok átruházásának díjáról, a Sortiments Bt. díj megfizetését követően sem Önkormányzattól, sem mástól egyéb vagy további jogdíjra igényt nem tart, a műalkotásból eredően felmerülő esetleges jogdíjak vagy bármilyen díjak beszedésére Önkormányzat jogosult.

**6.**

A jelen szerződésben nem szabályozott kérdésekben a szerződés elválaszthatatlan részét képező, 2013. március 28. napján aláírt együttműködési megállapodás, ezen túlmenően pedig a Ptk. rendelkezései az irányadóak.

**7.**

**Felek** a jelen szerződést annak elolvasása után, mint akaratukkal mindenben megegyezőt írták alá.

**8.**

Az alábbi dokumentumok a szerződés elválaszthatatlan mellékletét képezik:

* Tételes árajánlat
* Igazolás bejelentés tudomásul vételéről
* A Budapest VII. kerület Akácfa u. 9/B. szám alatti társasház hozzájárulása
* Budapest Főváros VII. kerület Erzsébetváros Önkormányzata Képviselő- testületének Pénzügyi és Kerületfejlesztési és Városüzemeltetési Bizottságának határozatai
* Látványterv
* Közterület-használati hozzájárulás

Budapest, 2015. ....................

**……………………………………….. ………………………………………..**

**Budapest Főváros VII. kerület SORTIMENTS Bt.**

**Erzsébetváros Önkormányzata Jankovits Tiborné Vattamány Zsolt ügyvezető**

**Önkormányzat Sortiments Bt.**

Ellenjegyzem:

…………………… ……………………………….

**Dr. Gotthard Gábor Pénzügyi ellenjegyzés**

**Fitosné Z. Zsuzsanna**

**jegyző Pénzügyi Iroda vezetője**